# A Ostra e o Vento

A Ostra e o Vento és una pel·lícula brasilera de 1997, dirigida per Walter Lima Jr., amb un guió adaptat per ell mateix i Flávio Tambellini, basat en el llibre de Moacir C. Lopes.
El director de fotografia és Pedro Farkas, la banda sonora de Wagner Tiso, amb una cançó-tema de Chico Buarque, que està a l'àlbum As Cidades.

## Sinopsi

Marcela és una adolescent que viu amb el seu pare en una illa allunyada de la costa. És el responsable del manteniment del far a l'illa i l'ofega amb un amor possessiu i autoritari. A causa de la gran soledat imposada als dos pel lloc, es rebel·la contra el seu pare i desenvolupa una passió pel vent que assota l'illa i que s'acaba convertint en un dels personatges de la història.

## Repartiment

* Lima Duarte — José
* Leandra Leal — Marcela
* Fernando Torres — Daniel
* Castrinho — Pepe
* Floriano Peixoto — Roberto
* Márcio Vito — Carrera
* Débora Bloch — mare de Marcela
* Hannah Brauer — Marcela als 6 anys
* Amanda Fontes Freire — Marcela als 3 anys
* Arduino Colasanti — mariner Magari
* Ricardo Marecos — mariner Pedro
* Márcio Vito — mariner Carrera
* Rodrigo Moreira — amant
* Charles Paraventi — veu de Saulo

## Producció

Les localitzacions externes es van dur a terme a Ilha do Mel, a la costa de l'estat de Paraná (a Farol das Cochas i Grupa das Encantadas), i a la platja de Jericoacoara, a l'estat de Ceará. A Ilha do Mel destaquen són les escenes del Farol das Conchas, el far blanc que apareix a la major part de la pel·lícula. Les escenes de la gruta de pedra es van representar a la Gruta Encantada. A Jericoacoara destaquen les escenes de la Pedra Furada, una formació rocosa a la platja, a tocar del mar, que apareix en alguns moments de la pel·lícula.

## Recepció

Carlos Alberto Mattos, a la seva crítica per O Estado de S. Paulo, va dir que la "pel·lícula és cohesionada i provoca reflexions des de la primera fins a l'última escena. El repartiment mai és menys que impecable."

## Principals premis i nominacions

* Festival de Cinema Brasileiro de Miami 1998 (EUA): va guanyar en la categoria de millor actriu (Leandra Leal)
* Festival do Recife 1998 (Brasil): va rebre el Premi del Públic i Fernando Torres va rebre el Premi Especial del Jurat. Va guanyar en les categories de millor fotografia, millor direcció, millor muntatge i millor pel·lícula
* Premi APCA de l'Associação Paulista de Críticos de Arte, 1998 (Brasil): guanyador en les categories de millor fotografia, millor pel·lícula i millor actriu revelació (Leandra Leal)
* 54a Mostra Internacional de Cinema de Venècia 1997 (Itália): va rebre el premi CinemAvvenire i fou nominada al Lleó d'Or.
* Festival Internacional de Cinema de Friburg 1998 (Suïssa): rep el Trofeu Don Quixote
* IV Mostra de Cinema Llatinoamericà de Lleida 1998: Premi Casa América.
* Festival de Cinema Llatinoamericà de Biarritz 1997: Premi a la millor actriu (Leandra Leal)

## Referències

* ↑ AdoroCinema. «A Ostra e o Vento». [Consulta: 31 març 2020].
* 1 2 «Críticos | OSTRA E O VENTO, A».
* ↑ «FILMOGRAFIA - A OSTRA E O VENTO». Arxivat de l'original el 2021-10-28. [Consulta: 28 octubre 2021].
* ↑ «Paranaguá cenário de cinema? Confira alguns filmes que já fora gravados na cidade». JB do Litoral. Arxivat de l'original el 2021-10-26. [Consulta: 28 octubre 2021].
* ↑ Carlos Alberto Mattos. «A Ostra e o Vento». O Estado de S. Paulo, 14-03-2003.
* ↑ «VENICE FILM FESTIVAL – 1997». [Consulta: 6 octubre 2013].
* ↑ «A Ostra e o Vento | Programa de Cinema» (en portuguès brasiler). TV Brasil, 15-01-2012. [Consulta: 31 març 2020].
* ↑ IV Mostra de cine latinoamericano de Lleida a La Madriguera, revista de cinema
* ↑ Premian en Biarritz a tres películas argentinas, La Nación, 5 d'octubre de 1997